
Z A P I S N I K

20. sjednice Vijeća Mjesnog odbora Vrbani, 21. prosinca 2022. u prostorijama Mjesnog odbora Vrbani, Rudeška cesta 148, s početkom u 18:30 sati

NAZOČNI ČLANOVI VIJEĆA:

Lovro Hrust, Ivan Kranjc, Borna Lozo, Antonija Skender, Dominik Nizić, Nikola Kos
NENAZOČNI ČLANOVI VIJEĆA:

Davor Laura, Milan Radulović, Tomislav Spahić
Predsjedava: Borna Lozo, predsjednik Vijeća.
Zapisnik vodi: Borna Lozo, predsjednik Vijeća

Predsjednik konstatira da je nazočno 7 od ukupno 9 članova Vijeća, što znači da Vijeće može pravovaljano odlučivati, te otvara 20. sjednicu Vijeća Mjesnog odbora.

Vijeće jednoglasno prihvaća tekst Zapisnika 19. sjednice Vijeća, održane 30. studenoga 2022. bez izmjena.

Na prijedlog predsjednika Vijeće jednoglasno utvrđuje

DNEVNI RED

1. Izgradnja nogostupa kod  Dječjeg vrtića Sunčana u ulici Vrbani 29

2. Priprema izvješća o radu Vijeća za 2022. i priprema programa rada Vijeća u 2023. godini 

3. Pitanja, prijedlozi i obavijesti

Ad 1. Izgradnja nogostupa kod Dječjeg vrtića Sunčanica u ulici Vrbani 29. 

Članovi Vijeća primili su materijal uz poziv.

U raspravi sudjeluju svi članovi Vijeća.

Vijeće jednoglasno donosi
Z A K LJ U Č A K

o izgradnji nogostupa u ulici Vrbani

1. Vijeće Mjesnog odbora Vrbani razmatralo je prijedlog predsjednika Vijeća Mjesnog odbora Vrbani, Borne Loze, o mogućnosti izgradnje nogostupa u ulici Vrbani od križanja sa Kuzminečkom ulicom do križanja s Lopatinečkom ulicom istočno.

2. Vijeće predlaže da Gradski ured za obnovu, izgradnju, prostorno uređenje, graditeljstvo, komunalne poslove i promet prioritetno izradi projektni zadatak za izgradnju neizgrađene infrastrukture, nogostupa u ulici Vrbani od križanja sa Kuzmničekom ulicom do križanja sa Lopatinečkom ulicom istočno, tj. zapadno uz ogradu Dječjeg vrtića Sunčana.

3. Vijeće predlaže da se nogostup izradi na zelenoj površini na kojoj već postoji utabana staza između rasvjetnih stupova s jedne strane i ograde i grmlja s druge strane.

4. Vijeće predlaže i sadnju stabala, odnosno dopunu drvoreda uz nogostup jer je drvored na predmetnoj površini nepotpun.

5. Ovaj zaključak se dostavlja Vijeću Gradske četvrti Trešnjevka-jug.

Ad 2. Priprema izvješća o radu Vijeća za 2022 i priprema programa rada Vijeća u 2023. godini

Članovi Vijeća će pripremiti izvješće o 2022. godini i predlagalo je različite načine poboljšanja rada Vijeća, kao što je anketa o potrebama građana, informiranje o očekivanoj prometnoj studiji, izrada dodatnih načina komunikacije s građanima, povećanje transparetnosti rada i slično.
Ad 4. Pitanja, prijedlozi i obavijesti

Budući da se nitko ne javlja za riječ, predsjednik konstatira da je dnevni red iscrpljen i zaključuje sjednicu.
Dovršeno u 19:35
KLASA: 024-08/22-003/2580
URBROJ: 251-13-11-15/007-22-2
Zagreb, 21. prosinca 2022.

Zapisnik sastavio:

Borna Lozo

   Vijeća Mjesnog odbora










    Vrbani

                                                                                                            Borna Lozo

